ᱵᱳᱞᱯᱩᱨ

ᱵᱳᱞᱯᱩᱨ ᱫᱚ ᱥᱤᱧᱚᱛ ᱫᱤᱥᱟᱹᱢ ᱨᱮᱱᱟᱜ ᱯᱩᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱱᱟᱜ ᱵᱤᱨᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱢᱤᱫ ᱢᱚᱸᱦᱩᱠᱩᱢᱟᱨ ᱥᱟᱦᱟᱨ ᱟᱨ ᱵᱟᱝ ᱯᱳᱣᱨᱚᱥᱚᱵᱷᱟ ᱮᱞᱟᱠᱟ ᱠᱟᱱᱟ᱾ ᱱᱩᱭᱟ ᱥᱟᱦᱟᱨ ᱫᱚ ᱠᱳᱞᱠᱟᱛᱟ ᱠᱷᱚᱱ ᱑᱔᱕ ᱠᱤᱞᱳᱢᱤᱴᱟᱨ ᱠᱚᱭᱮ ᱥᱮᱫ ᱨᱮ ᱢᱮᱱᱟᱜᱼᱟ᱾ ᱵᱳᱞᱯᱩᱨ ᱫᱚ ᱡᱮᱜᱮᱫ ᱚᱱᱚᱞᱤᱭᱟᱹ ᱨᱚᱵᱤᱱᱫᱨᱚᱱᱟᱛᱷ ᱴᱷᱟᱠᱩᱨᱟᱜ ᱵᱤᱥᱥᱚᱵᱷᱟᱨᱚᱛᱤ ᱡᱮᱜᱮᱫᱵᱤᱨᱫᱟᱹᱜᱟᱨ ᱠᱷᱟᱹᱛᱤᱨ ᱵᱟᱰᱟᱭᱚᱜᱼᱟ,ᱡᱟᱦᱟ ᱫᱚ ᱥᱟᱱᱛᱤᱱᱤᱠᱮᱛᱚᱱ ᱥᱤᱱᱤᱠᱮᱛᱚᱱ ᱥᱩᱨᱨᱮ ᱢᱮᱱᱟᱜᱼᱟ᱾ ᱱᱟᱜᱟᱢ ᱑᱕᱐ ᱥᱮᱨᱢᱟ ᱞᱟᱦᱟ ᱨᱮ ᱵᱳᱞᱯᱩᱨ ᱫᱚ ᱥᱩᱯᱩᱨ ᱯᱚᱨᱚᱜᱟᱱᱟ ᱨᱮᱱᱟᱜ ᱢᱤᱫ ᱟᱛᱩ ᱛᱟᱦᱮᱠᱟᱱᱟ᱾ ᱠᱟᱞᱤᱠᱟ ᱯᱩᱨ ᱡᱟᱦᱟ ᱫᱚ ᱱᱮᱛᱟᱨ ᱵᱳᱞᱯᱩᱨ ᱢᱮᱱᱛᱮ ᱵᱟᱰᱟᱭᱚᱜ ᱠᱟᱱᱟ ᱚᱱᱟ ᱫᱚ ᱵᱳᱞᱯᱩᱨ ᱨᱮᱱᱟᱜ ᱢᱟᱨᱮ ᱴᱷᱟᱣ ᱛᱟᱦᱮᱠᱟᱱᱟ᱾ ᱡᱟᱦᱟᱨᱮ ᱵᱟᱝ ᱛᱟᱦᱮᱠᱟᱱᱟ ᱨᱮᱞ ᱡᱳᱜᱟᱡᱳᱠ ᱵᱟᱝ ᱛᱟᱦᱮᱠᱟᱱᱟ ᱢᱚᱡ ᱦᱚᱲᱼᱰᱟᱦᱟᱲ᱾ ᱟᱛᱩ ᱫᱷᱟᱨᱮᱼᱯᱟᱥᱮ ᱠᱷᱟᱹᱞᱤ ᱦᱚᱲᱚ ᱠᱷᱮᱛ ᱛᱟᱦᱮᱠᱟᱱᱟ᱾ ᱑᱘᱕᱙ ᱥᱮᱨᱢᱟ ᱨᱮ ᱤᱝᱨᱮᱡᱽ ᱥᱚᱨᱠᱟᱨ ᱱᱚᱰᱮ ᱨᱮᱞ ᱞᱟᱭᱤᱱ ᱮ ᱵᱟᱹᱭᱥᱟᱣ ᱠᱮᱫᱟ ᱡᱚᱠᱷᱚᱱ ᱚᱡᱚᱭ ᱜᱟᱰᱟ ᱯᱟᱨᱚᱢ ᱠᱟᱛᱮᱡ ᱥᱟᱦᱮᱵᱽᱜᱚᱡᱽ ᱦᱟᱹᱵᱤᱡ ᱨᱮᱞ ᱞᱟᱭᱤᱱ ᱤᱫᱤ ᱦᱩᱭᱮᱱᱟ᱿ ᱟᱨ ᱑᱘᱖᱐ ᱥᱮᱨᱢᱟ ᱨᱮ ᱵᱳᱞᱯᱩᱨ ᱴᱮᱥᱚᱱ ᱠᱩ ᱵᱮᱱᱟᱣ ᱥᱚᱫᱚᱨ ᱞᱮᱫᱟ᱾ ᱚᱛᱱᱚᱜ ᱴᱷᱟᱶ ᱵᱳᱞᱯᱩᱨ ᱥᱟᱦᱟᱨ ᱫᱚ ᱒᱓.᱖᱗°ᱠᱚᱭᱮ ᱘᱗.᱗᱒° ᱥᱟᱢᱟᱝ ᱨᱮ ᱢᱮᱱᱟᱜᱼᱟ ᱟᱨ ᱫᱚᱲᱭᱟ ᱟᱴᱮᱫ ᱠᱷᱚᱱ ᱕᱘ ᱢᱤᱴᱟᱨ(᱑᱖᱐ ᱯᱷᱩᱴ)ᱪᱮᱛᱟᱱ ᱨᱮ ᱢᱮᱱᱟᱜᱼᱟ᱾ ᱥᱟᱦᱟᱨ ᱫᱚ ᱑᱓.᱑᱓ ᱠᱤᱢᱤ2 ᱮᱞᱟᱠᱟ ᱨᱮ ᱯᱟᱥᱱᱟᱣ ᱢᱮᱱᱟᱜᱼᱟ᱾ ᱯᱩᱞᱤᱥ ᱛᱷᱟᱱᱟ ᱵᱳᱞᱯᱩᱨ ᱥᱟᱱᱛᱤᱱᱤᱠᱮᱛᱚᱱ ᱥᱟᱶᱛᱟ ᱥᱩᱥᱟᱹᱨ ᱵᱽᱞᱚᱠ ᱪᱮᱛᱟᱱ ᱵᱳᱞᱯᱩᱨ ᱯᱩᱞᱤᱥ ᱛᱷᱟᱱᱟ ᱨᱮᱭᱟᱜ ᱪᱟᱪᱞᱟᱣ ᱢᱮᱱᱟᱜᱼᱟ᱾ ᱦᱮᱡᱥᱮᱱ ᱵᱳᱞᱯᱩᱨ ᱫᱚ ᱨᱮᱞ ᱟᱨ ᱥᱚᱨᱚᱠ ᱛᱮ ᱫᱤᱥᱟᱢ ᱨᱮᱱᱟᱜ ᱮᱴᱜ ᱥᱟᱦᱟᱨ ᱠᱚ ᱥᱟᱝ ᱡᱚᱯᱨᱟᱣ ᱢᱮᱱᱟᱜᱼᱟ᱾ ᱥᱚᱲᱚᱠ ᱦᱚᱨ ᱫᱩᱨᱜᱟᱯᱩᱨ ᱥᱤᱴᱤᱥᱮᱴᱟᱨ ᱵᱟᱥ ᱴᱮᱱᱰ ᱟᱨ ᱠᱳᱞᱠᱟᱛᱟ ᱥᱟᱛᱨᱟ ᱜᱟᱪᱷᱤ ᱨᱮᱞ ᱴᱮᱥᱚᱱ ᱠᱷᱚᱱ ᱵᱟᱥ ᱟᱨ ᱜᱟᱹᱰᱤᱛᱮ ᱥᱮᱱ ᱡᱩᱛᱩᱜᱼᱟ᱾ ᱵᱳᱞᱯᱩᱨ ᱠᱷᱚᱱ ᱥᱟᱭᱛᱷᱤᱭᱟ ᱥᱤᱭᱩᱲᱤ ᱟᱥᱟᱱᱥᱳᱞ ᱮᱢᱟᱱ ᱥᱟᱦᱟᱨ ᱠᱚ ᱨᱮ ᱵᱟᱥ ᱛᱮ ᱦᱮᱡᱥᱮᱱ ᱡᱩᱛᱩᱜᱼᱟ᱾ ᱨᱮᱞ ᱵᱳᱞᱯᱩᱨ ᱨᱮ ᱵᱟᱲᱭᱟ ᱨᱮᱞ ᱴᱮᱥᱚᱱ ᱢᱮᱱᱟᱜᱼᱟ ᱮᱛᱚᱢ ᱥᱮᱫ ᱵᱳᱞᱯᱩᱨᱼᱥᱟᱱᱛᱤᱱᱤᱠᱮᱛᱚᱱ ᱨᱮᱞ ᱴᱮᱥᱚᱱ ᱟᱨ ᱠᱚᱭᱮ ᱥᱮᱫ ᱯᱨᱟᱱᱛᱤᱠ ᱨᱮᱞ ᱴᱮᱥᱚᱱ᱾ ᱯᱨᱟᱱᱛᱤᱠ ᱠᱷᱟᱱ ᱫᱚ ᱵᱳᱞᱯᱩᱨᱼᱥᱟᱱᱛᱤᱱᱤᱠᱮᱛᱚᱱ ᱨᱮᱞ ᱴᱮᱥᱟᱱ ᱜᱮ ᱢᱟᱨᱟᱝᱼᱟ᱾ ᱥᱟᱱᱛᱤᱱᱤᱠᱮᱛᱚᱱ ᱮᱥᱯᱨᱮᱥ ᱫᱤᱱᱦᱤᱞᱟᱹᱜ ᱦᱟᱣᱲᱟ ᱴᱮᱥᱚᱱ ᱠᱷᱚᱱ ᱪᱟᱞᱟᱜ ᱦᱤᱡᱩᱜᱼᱟ᱾ ᱩᱰᱟᱹᱱ ᱦᱚᱨ ᱵᱳᱞᱯᱩᱨ ᱥᱟᱦᱟᱨ ᱨᱮ ᱫᱚ ᱩᱰᱟᱹᱱ ᱰᱟᱹᱦᱤ ᱵᱟᱹᱱᱩᱜᱼᱟ᱾ ᱛᱟᱵᱮ ᱠᱷᱟᱱ ᱵᱳᱞᱯᱩᱨ ᱠᱷᱚᱱ ᱛᱷᱩᱨᱮ ᱥᱟᱹᱜᱤᱱ ᱫᱩᱨᱜᱟᱯᱩᱨ ᱨᱮ ᱠᱟᱡᱤ ᱱᱳᱡᱨᱩᱞ ᱤᱥᱞᱟᱢ ᱩᱰᱟᱹᱱ ᱰᱟᱹᱦᱤ ᱢᱮᱱᱟᱜᱼᱟ᱾ ᱵᱳᱞᱯᱩᱨ ᱥᱤᱨ ᱨᱮ ᱮᱴᱟᱜ ᱩᱰᱟᱹᱱ ᱰᱟᱹᱦᱤ ᱫᱚ ᱠᱚᱞᱠᱟᱛᱟ ᱩᱰᱟᱹᱱ ᱰᱟᱹᱦᱤ ᱠᱟᱱᱟ᱿ ᱨᱟᱡᱽᱟᱹᱨᱤ ᱰᱮᱢᱚᱜᱨᱟᱯᱷᱤ ᱥᱟᱹᱠᱷᱭᱟᱹᱛ ᱑)https://bn.m.wikipedia.org/wiki/%E0%A6%AC%E0%A7%8B%E0%A6%B2%E0%A6%AA%E0%A7%81%E0%A6%B0 ᱒)https://en.m.wikipedia.org/wiki/Bolpur ᱓)https://hi.m.wikipedia.org/wiki/%E0%A4%AC%E0%A5%8B%E0%A4%B2%E0%A4%AA%E0%A5%81%E0%A4%B0,_%E0%A4%AA%E0%A4%B6%E0%A5%8D%E0%A4%9A%E0%A4%BF%E0%A4%AE_%E0%A4%AC%E0%A4%82%E0%A4%97%E0%A4%BE%E0%A4%B2